open-index/open-wikipedia-markdown huggingface dataset:
Ed Damer

**Ed Damer** (arapski:الدامر / Ad-Dāmir) je grad od 73,654 stanovnika na sjeveroistoku Sudana u Vilajetu Nil. On je i administrativni centar tog Vilajeta.

## Karakteristike

Ed Damer leži na desnoj istočnoj obali Nila, udaljen 250 km sjeveroistočno od Kartuma.

Ed Damer je trgovački centar stočarsko - ratarskog kraja, poznatog po datuljama na sjeveru. Njegova industrija bazira se na konzerviranju paradajza, manga, povrća i destilaciji žestokih pića.

Grad je željezničkom prugom i cestama koje idu dolinom Nila povezan sa Kartumom i ostalim gradovima.
Naftovod Port Sudan-Kartum dug 850 km prolazi periferijom grada.

## Reference

## Vanjske veze

* ''Al-Dāmir''
Sons of Mogh

***Sons of Mogh*** () je epizoda američke science fiction TV-serije  *[[Star Trek: Deep Space Nine]]*, premijerno prikazana 12. februara 1996. godine. Radnja prikazuje kako Worfov brat Kurn dolazi na DS9 u nastojanju da spere ljagu kojoj je njegovoj porodici među Klingoncima nanijelo Worfovo opredijeljenje za Federaciju.

## Izvori

## Vanjske veze
*
Dreadnought (Star Trek: Voyager)

***Dreadnought*** je epizoda američke science fiction TV-serije *[[Star Trek: Voyager]]*, premijerno prikazana 12. februara 1996. godine. Radnja prikazuje kako *[[USS Voyager (Star Trek)|Voyager]]* otkriva kako je zajedno sa njim u Delta kvadrant došao samonavodeći cardassijanski projektil koji je B'Elanna Torres kao Maqui bila zaplijenila i preuredila, a koga sada treba deaktivirati prije nego što njegova aktivnost izazove katastrofalne posljedice.

## Reference

## Vanjske veze
*
Bar Association (Star Trek: Deep Space Nine)

***Bar Association*** () je epizoda američke science fiction TV-serije *[[Star Trek: Deep Space Nine]]*, premijerno prikazana 19. februara 1996. godine. Radnja prikazuje kako Rom, nastojeći ishoditi višu plaću i bolje radne uvjete od strane svog brata Quarka, organizira sindikat i pokreće štrajk.

*Bar Association* je poznata kao epizoda u kojoj likovi citiraju Komunistički manifest.

## Reference

## Vanjske veze
*
Feynmanov dijagram

**Fajnmanovi dijagrami**, u teorijskoj fizici, predstavljaju slikovne prikaze matematičkih izraza koji opisuju ponašanje subatomskih čestica. Shema je dobila ime po svom pronalazaču, američkom fizičaru Ričardu Fajnmanu, a prvi put je uvedena 1948. godine. Interakcija subatomskih čestica može biti kompleksna i teška za intuitivno razumijevanje. Fajnmanovi dijagrami daju jednostavnu vizualizaciju onog što bi inače bila tajanstvena i apstraktna formula. Kako Dejvid Kejzer piše, „od sredine dvadesetog vijeka, teorijski fizičari su se sve više okretali ovom alatu za pomoć u preduzimanju kritičnih kalkulacija”, a takođe i „Fajnmanovi dijagrami su revolucionisali skoro svaki aspekt teorijske fizike”. Iako se dijagrami primarno primjenjuju na kvantnu teoriju polja, mogu se koristiti i u drugim poljima, kao što je teorija čvrstog stanja.

Fajnman je koristio interpretaciju pozitrona Ernsta Štekelberga kao da se radi o elektronu koji se kreće unazad u vremenu. Prema tome, antičestice se na Fajnmanovim dijagramima prikazuju kao kretanje unazad po vremenskoj osi.

Izračunavanje amplitude vjerovatnoće u teorijskoj fizici čestica zahtijeva korišćenje prilično velikih i komplikovanih integrala sa velikim brojem promjenjivih. Ovi integrali imaju, međutim, pravilnu strukturu i mogu se grafički predstaviti kao Fajnmanovi dijagrami.

Fajnmanov dijagram je doprinos određene klase putanja čestica, koje se spajaju i razdvajaju, kako je opisano dijagramom. Preciznije i tehnički, Fajnmanov dijagram je grafički prikaz perturbativnog doprinosa tranzicionoj amplitudi ili korelacionoj funkciji kvantno mehaničke ili statističke teorije polja. U sklopu kanonske formulacije kvantne teorije polja, Fajnmanov dijagram predstavlja termin u Vikovoj ekspanziji perturbativne S-matrice. Alternativno, integralna formulacija kvantne teorije polja predstavlja tranzicionu amplitudu kao otežanu sumu svih mogućih istorija sistema od početnog do konačnog stanja, u smilsu ili čestica ili polja. Tada je tranziciona amplituda data kao matrični element S matrice između početnog i konačnog stanja kvantnog sistema.

## Reference

## Vanjske veze

* AMS article: "What's New in Mathematics: Finite-dimensional Feynman Diagrams" 
* Draw Feynman diagrams explained by Flip Tanedo at Quantumdiaries.com
* Drawing Feynman diagrams with FeynDiagram C++ library that produces PostScript output.
* Online Diagram Tool A graphical application for creating publication ready diagrams.
* JaxoDraw A Java program for drawing Feynman diagrams.
*
Hugh Everett

**Hugh Everett III.**, (Washington, D.C., 11. studenog 1930. -  McLean, Virginia, 19. srpnja 1982.) bio je američki fizičar. Predložio je 1957. višesvjetnu interpretaciju kvantne mehanike (poznatu i i kao Everettova interpretacija više svjetova). Ova teorija je primljena poprilično mlako među fizičarima a Everett završava svoju karijeru fizičara poslije završenog doktorata na sveučilištu Princeton. Kasnije je radio između ostalog kao savjetnik.

Everett je 1957. oženio Nancy Gore, sa kojom je imao dvoje djece. Kćerka Elizabeth počinila je samoubojstvo 1996. Sin Mark Oliver Everett, r. 1963, je pjevač u rock sastavu Eels.

Everett je umro 1982. od srčanog udara, prouzrokovanog višegodišnjim konzumiranjem cigareta i alkohola kao i zbog prekomjerne tjelesne težine.
Death Wish (Star Trek: Voyager)

***Death Wish*** () je epizoda američke science fiction TV-serije *[[Star Trek: Voyager]]*, premijerno prikazana 19. februara 1996. godine. Radnja prikazuje kako *[[USS Voyager (Star Trek)|Voyager]]* prilikom istraživanja kometa oslobodi zarobljenog pripadnika rase svemoćnih bića kojima pripada Q, a koji traži od kapetanice Janeway traži azil, odnosno pravu da se odrekne svoje besmrtnosti.

## Reference

## Vanjske veze
*
Accession (Star Trek: Deep Space Nine)

***Accession*** () je epizoda američke science fiction TV-serije *[[Star Trek: Deep Space Nine]]*, premijerno emitirana 26. februara 1996. godine. Radnja prikazuje kako iz crvotočine izlazi primitivni bajoranski brod koji je bio nestao prije nekoliko vijekova, a čiji jedini putnik tvrdi da se sreo sa bajoranskim Prorocima koji su ga uvjerili da je on Emisar, a što je titula koju je Sisko više nego spreman prepustiti.

## Izvori

## Vanjske veze
*
Investigations (Star Trek: Voyager)

***Investigations*** () je epizoda američke science fiction TV-serije *[[Star Trek: Voyager]]*, premijerno prikazana 13. marta 1996. godine. Radnja prikazuje kako iznenadna odluka Toma Parisa da napusti ''Voyager'' potakne Neelixa da počne istraživati pozadinu i pri tome među članovima posade razotkrije izdajnika koji Kazoncima odaje informacije.

Epizoda je poznata po tome što se u njoj u cameo ulozi neimenovanog člana posade pojavio Abdullah, tadašnji krunski princ i današnji kralj Jordana. Abdullah, koji je bio strastveni *[[trekkie]]*, je za vrijeme snimanja bio u posjeti setu te mu je, na njegovo veliko iznenađenje, ponuđen kratki nastup, a što je sa oduševljenjem prihvatio.

## Izvori

## Vanjske veze
*
Abdulah II od Jordana

**Abdulah II ibn el Husein** (; Aman, 30. januar 1962) je kralj Hašemitske Kraljevine Jordan.

Prestolonaslednik je postao 24. januara 1999. godine po želji svog oca (zamenjujući tako svog brata Hasana), a krunisan je 7. februara 1999. nakon smrti svog oca kralja Huseina I. Abdulahova majka je Antoanet Avril Gardiner, poreklom Britanka, što je izazvalo reakcije kod nekih podanika krune koji su tvrdili da je neodgovarajuće da neko ko nije potpuno čiste krvi sedi na prestolu hašemitskih kraljeva koji su i direktni potomci proroka Muhameda. Kralj Abdulah je 43. koleno proroka.

Kralj Abdulah je oženjen Palestinkom Ranijom el Rasin, koja je sada kraljica Ranija el Abdulah. Imaju četvoro dece: Huseina, Iman, Salmu i Hašema.

## Biografija
Rođen u Amanu 30. januara 1962. kao sin kralja Huseina I.
* 1963 — proglašen prestolonaslednikom.
* 1965 — njegov stric Hasan je postao princ nakon što je kralj Husein dopunio ustav tako da dozvoljava i braći takođe da budu naslednici jordanskog prestola. Pozadina ove promene je ta da je Husein bio izložen pritiscima građana i nije smeo da preuzme rizik da presto ostavi malom detetu.
* 1968 — Abdulah je poslan na školovanje u Englesku. Kasnije je nastavio svoje školovanje u SAD.
* 1980 — Abdulah postaje kadet na vojnoj akademiji u Sandhurstu, Ujedinjeno Kraljevstvo, i kasnije je služio u britanskoj vojsci. I danas je po činu pukovnik britanske vojske. Kasnije je završio Školu spoljnjih poslova i magistrirao.
* 1993 — Abdala se oženio jordanskom (rođena u Kuvajtu) princezom Ranijom.
* 24. januara 1999 — Abdulah je proglašen za prestolonaslednika, zamenjujući njegovog strica Hasana.
* 5. februara — Abdulah polaže zakletvu kao prestolonaslednik Jordana, dan nakon što je njegov otac proglašen klinički mrtvim.
* 7. februara — Abdulah je imenovan za novog kralja Jordana, nekoliko sati nakon što je njegov otac umro.

## Politika
Veoma je loše ocenjena njegova odluka da pooštri odnos prema disidentima i da ograniči slobodu govora. Ovo se posebno odnosi na zabranu kritike kralja i njegove politike. Sem visokih novčanih kazni preti i zatvorska kazna do tri godine. Mnogi novinari i sindikalni aktivisti su osuđeni i služe kazne zbog svog javno iznesenog mišljenja o vladi Kralja Abdulaha. Međutim, kralj je surov i u obračunu sa radikalnim islamistima kojih ima dosta u njegovoj zemlji.

Zbog ovih činjenica ga međunarodne organizacije za zaštitu ljudskih prava često kritikuju i prozivaju.

Kralj se pravda činjenicom da je za vreme njegove vlade došlo do povećanja investicija u zemlju i objektivnog poboljšanja materijalnog blagostanja stanovništva.

## Porodično stablo

## Reference

## Vanjske veze
Lifesigns (Star Trek: Voyager)

***Lifesigns*** () je epizoda američke science fiction TV-serije *[[Star Trek: Voyager]]*, premijerno prikazana 26. februara 1996. godine. Radnja prikazuje kako *[[USS Voyager (Star Trek)|Voyager]]* spašava smrtno bolesnu vidiijansku ljekarku koju holografski Ljekar nastoji izliječiti uz pomoć holografske tehnologije, te kako se pri tome sa njom emocionalno zbliži.

## Izvori

## Vanjske veze
*
Celofan

**Celofan** (od francuskog: *cellophane*) je poput lista tanki materijal od regenerirane celuloze, obično transparentan, 
koji se prvenstveno upotrebljava kao materijal za pakiranje.

Još puno godina nakon Prvog svjetskog rata celofan je bio jedini dostupni materijal za pakiranje hrane i proizvodnju ljepljivih traka.
Od šezdesetih godina prošlog vijeka neprekidno se koristi kao baza za folije izrađene od sintetičkih polimera, kao što su polietilen i polietilentereftalat.

## Historija i karakteristike

Celofan je nastao kao rezultat niza eksperimenata izvođenih krajem 19. vijeka, koji su za cilj imali dobijanje novih umjetnih materijala kemijskom izmjenom celuloze, prirodnog polimera kog ima u velikim količinama. Veliki korak bio je izum viskoze 1892, koja se dobija djelovanjem Natrijevog hidroksida 
i ugljikova disulfida (CS2) na celulozu. 
Viskoza je topiva u lužini, pa ako se kroz sapnicu protiskuje u razrijeđenu kiselinu celuloza se ponovo oslobađa, u obliku niti (viskozna svila) ili folije kao - celofan.

Taj proces je izumio i patentirao 1908., švicarski kemičar Jacques E. Brandenberger- On je konstruirao i stroj za kontinuiranu proizvodnju celofana, i skovao sintagmu - * celofan* , kombinacijom dviju riječi celuloza + diaphan (francuski - transparentan).

Brandenberger je 1913. u Francuskoj osnovao kompaniju *La Cellophane SA*, koja je postala lider za tu vrst robe, - 1923. prodao je prava na patent američkoj kompaniji *DuPont de Nemours*, za proizvodnju u Sjedinjenim Američkim Državama pa je ime celofan postalo sinonim za tu foliju.

Celofan je transparentan, vrlo elastičan i čvrst materijal, koji ne propušta masnoće i plinove.
Izrađuje se u raznim debljinama i bojama, a primjenom posebnih premaza kao što je poliviniliden hlorid (PVDC) može se napraviti i otpornim na vlagu i toplinu.

## Reference

## Vanjske veze

* ''Cellophane''
Uvajnat

**Uvajnat** (arapski: جبل العوينات/Gabal El ʿUwaināt ili Jabal al-ʿUwaināt, što prevedeno znači *Izvorske planine*)  je planinski masiv na tromeđi Libije, Egipta i Sudana.

Masiv je poznat po prahistorijskim petroglifima koje otkrio egipatski istraživač Ahmed Hasanejn, on je 1923. prošao prvih 40 km masiva prema istoku. Gravirani u pješčenjaku prikazuju lavove, žirafe, nojeve, gazele, krave i male ljudske likove.

## Geografija

Masiv je igrao presudnu ulogu od Donjeg pleistocena, naročito između 12 000 i 7. milenija pne., kada su povoljne klimatske prilike omogućile razvoj prvih afričkih pastirskih zajednica.

Na kraju tog perioda oko 7. milenija pne. pomalo naglo došlo je do sušenja Sahare, pa su stanovnici krenuli prema vlažnijim krajevima doline Nila i Supsaharske Afrike. To je dovelo do razvoja Egipatske civilizacije i velikih afričkih migracija.

Geološki i morfološki masiv se sastoji od dva različita dijela. 
Zapadni dio sav leži u Libiji, njime dominira erodirani ostatak velike granitne kupole dijametra 24 km, formirane prije nekih 50 milijuna godina. 
On je u osnovi građen od stijenaa, u rasponu od granita do sijenita.

Istočni dio zvan Visoravan Hasanejn prostire se po Sudanu i Egiptu, sastoji se od velikih blokova paleozojskih - mezozojskih pješčenjaka koji na zapadu leže na granitu. Tu se nalazi najviši vrh masiva koji doseže do 1930 metara.

Masiv se prostire na pačetvorini 100 x 90 km, na površini od 9.000 km². Od tog 5.400 km² pripada Libiji, - 1.964 km² Sudanu i 1.636 km² Egiptu.

Kiše su vrlo rijetke, kojiput može proći i 10-15 godina bez nje.

## Reference

## Vanjske veze

* ''Jebel Uweinat''
Leidenska tegla

**Lajdenska tegla** (također **Leidenska boca** ili **Kleistova boca**) je prvi oblik električnoga kondenzatora, koji su 1745. neovisno načinili Ewald Georg von Kleist u Njemačkoj i Pieter van Musschenbroek u nizozemskom gradu Leidenu. Bila je to staklena boca, prvotno s vodom ili živom kao jednom elektrodom i staklom kao električnim izolatorom, dok je druga, uzemljena elektroda bila šaka u kojoj se boca držala. Unutrašnjost boce punila se elektricitetom iz elektrostatičkoga stroja. Poslije su kao elektrode postavljene obloge od staniola (tanki srebrnasti listovi ili folije kositra proizvedeni valjanjem), što je dovelo do konstrukcije električnoga kondenzatora od dvaju međusobno izoliranih električnih vodiča. Koristila se kao kondenzator još u prvim radijskim odašiljačima s iskrištem. 

Prvi opisani električni kondenzator, nazvan Leidenska boca, svojom sposobnošću pohrane električne energije potaknuo je razvoj pokusa s elektricitetom, dok je snažna iskra nastala njegovim izbijanjem dala naslutiti potencijal tada novog oblika energije. Leidenska boca je s vanjske i unutarnje strane obložena do određene visine slojem staniola ili aluminija. Ona ima mali električni kapacitet do 10-8 F, pa može podnijeti veliki električni napon. 

## Slike

## Izvori
Tipka

**Potisno dugme** (ili **tipka**, **taster**, **dirka**) je vrsta prekidača koji prekida ili spaja električno kolo samo kada je stisnut. Inače se automatski, putem opruge ili drugog rešenja vraća u početni položaj. Tipka se koristi za zvono na vratima, tipkovnicu računara, igraće konzole i još mnogo toga.

Struja koju tipka prekida nije velika, reda veličine do 500 miliampera. Za prekidanje većih struja koriste se prekidači a za struje preko 10 Ampera se koriste sklopke.

## Vrste

Postoje tri verzije prekidača sa utisnim dugmetom:
* Normalno zatvoren (NC): Ovaj prekidač sa utisnim dugmetom prekida kolo samo kada pritisnete dugme.
* Normalno otvoren (NO): Ovaj prekidač sa utisnim dugmetom zatvara kolo samo kada pritisnete dugme.
* Pritisnuto/otpušeno: Ovaj prekidač zatvara kolo kada pritisnete dugme, a otvara ga kada sledeći put pritisnete dugme.
Prekidače sa utisnim dugmetom u elektronici najčešće koristite za uključivanje ili isključivanje kola. Na primer, da biste aktivirali zvono na vratima, treba da pritisnete normalno otvoren prekidač.

## Izvori

## Povezano
* Prekidač
* Elektronsko kolo

## Vanjske veze
Linearni podesivi diferencijalni transformator

**Linearni podesivi diferencijalni transformator** ili **LVDT** je senzor koji se koristi za detekciju malih pomeraja.

Sastoji se od primarnog namotaja koji se nalazi između 2 sekundarna namotaja na šupljem cilindru. Magnetsko jezgro koje se pomjera unutar cilindra obezbjeđuje promjenjivu magnetsku vezu između namotaja, što se moše prevesti u mjerenje pozicije.

Osovina povezana sa uređajem čija pozicija se mjeri je pričvršćena na pomično magnetsko jezgro. Izmjenični napon je priključen na primarni namotaj, i preko magnetskog jezgra, napon se inducira u sekundarnim namotajima.

Kad je jezgro u sredini, inducirani sekundarni naponi se poništavaju, pri pogodnoj vezi namotaja sekundara. Pri pomaku na jednu stranu, inducirani napon u jednom namotaju je veći a drugi manji.

Može se reći da je amplituda napona proporcionalna iznosu pomjeranja od ravnotežne tačke.

## Literatura
* Robert N. Bateson, Introduction to Control System Technology, , Prentice Hall.
Velestino

**Velestino** (grčki: Βελεστίνο) je gradić od 3,044 stanovnika u sredini Grčke u Periferiji Tesalija.

## Geografija

Velestino leži na jugoistoku Tesalije udaljen 17 km zapadno od Volosa, i 199 km jugoistočno od Soluna.
 
## Historija
Velestino je izraslo na mjestu antičke Fere, i to kao slavensko naselje.  
Prvi put je dokumentirano 1208. u pismu pape Inocenta III.

Mjesto je postalo slavno nakon bitke koja se odigrala 1897. za vrijeme Grčko-turskog rata.

## Reference
Bimetal

**Bimetal** je načinjen od dviju različitih kovina, spojenih tako da obrazuju pločicu, zavojnicu ili heliks. Zbog različitih koeficijenata toplinskog širenja, grijanjem dolazi do svijanja jedne strane. Koristi se kao prekidač, na primjer u termostatima. Savijanje je proporcionalno s temperaturom. Bimetali se primjenjuju i u zaštitnim sklopkama, glačalima, sušilima za kosu, pećnicama i mnogim drugim elektrotoplinskim uređajima.

Bimetalni termostat se često koristi za regulaciju temperature, recimo u peglama, pećima i drugde. Zavisno od gradnje, povišena temperatura može da otvori ili zatvori električni kontakt.

## Princip rada

Kod pegle ili grijalice, struja na početku može da prolazi kroz bimetalni element. Kada je dostignuta potrebna radna temperatura, bimetal se deformira do te mjere da prekine strujni krug. Po padu temperature, bimetal se ispravi i ponovo uključuje grijač. Na ovaj način postignuta je (ponešto gruba) kontrola temperaturne radne tačke.

Kod hladionika, akcija je obrnuta - viša temperatura zatvara kontakte pumpe za hlađenje. Hlađenje je uključeno sve dok temperatura ne padne na nižu, podešenu radnu temperaturu.

## Primjena

Bimetalni termometar se dobija ako se bimetalu doda skala i indikator, a bimetalski termostat ako se bimetalu dodaju električni kontakti.

### Termostat

**Termostat** je naprava za održavanje temperature u nekom zatvorenom prostoru, uređaju ili sustavu unutar propisanih granica. Obično uklapa i isklapa tok goriva u gorioniku, električnu struju grijala, odnosno hladila ili protok zagrijanog, odnosno ohlađenoga fluida čim temperatura prekorači dopuštenu gornju ili donju graničnu vrijednost. Primjenjuje se na primjer u sustavima grijanja prostorija te u bojlerima, glačalima, pećima, pećnicama, perilicama, sušilicama, hladnjacima i automobilima. U načelu se sastoji od osjetila i pretvornika. Osjetilo (na primjer bimetalna vrpca, termistor, termopar, cjevčica ispunjena živom, elastična komora ispunjena tekućinom ili plinom) reagira na promjene temperature, a pretvornik (na primjer električna sklopka, pneumatski ventil, potenciometar s klizačem, elektroničko pojačalo) pretvara signal osjetila u signal za upravljanje uređajem za grijanje ili hlađenje. Programabilni termostat omogućuje programiranje, na primjer dnevnoga (niža temperatura noću) i tjednoga (niža temperatura u dane odsutnosti) grijanja prostorija za rad ili stanovanje.

## Literatura
* Robert N. Bateson, Introduction to Control System Technology, 6th edition. .

## Reference

## Vanjske veze

* Bimetal sa tekućim azotom
Fototranzistor

**Fototranzistor** je tranzistor čija se kolektorska struja mijenja pod uticajem svjetlosti koja pada na njega. Zbog te osobine, nalazi primjenu kao elektronski senzor (osjetilo) i pojačavač. Bitna osobina fototranzistora je da on osim detekcije, vrši i ulogu pojačavača, za razliku od fotodiode.

Fototranzistor je načinjen od puluprovodnog materijala kao i obični bipolarni tranzistor. Baza fototranzistora je otvorena za ulaz svjetlosti. Ako su fotoni svjetlosti koji padaju dovoljno visoke frekvencije (dovoljne energije), stvoriće struju baze, koja pojačana postaje znatna struja kolektora. Pošto je baza u stvari detektor, fototranzistori najčešće nemaju poseban bazni izvod već samo dva, kolektor i emiter.

## Primjena
Zbog brze reakcije na svjetlosni nivo, koriste se za većinu primjena u optoelektronici. Postoje mnoge vrste koje su osjetljive na infracrveni dio spektra. Primjer upotrebe su optički izolacioni parovi (optokapleri), senzori pozicije (enkoderi), brojači proizvoda na fabričkoj traci i drugi.

## Materijal
Materijal je silicijum (Si), kao i za obični bipolarni tranzistor. Postoje NPN i PNP tipovi.

## Simbol
Simbol fototranzistora je prikazan na slici.

## Prednosti i mane
Prednosti su niska cijena i brz rad (u odnosu na fotootpornik). Mana je nešto sporije vrijeme reakcije od fotodiode.

## Reference

## Povezano
* Optoelektronika
* Fotootpornik
* Fotodioda

## Vanjske veze
*  Korištenje fototranzistora u robotu za praćenje linija
Šotkijeva dioda

**Šotkijeva dioda** ili **dioda Šotkog**, je posebna vrsta diode koja ima veoma kratko vrijeme uključivanja i isključivanja (tipično 100 ps), kao i znatno niži prag provođenja nego kod običnih silicijumskih dioda.

## Izrada

Izrađuju se tako što se direktno na poluprovodnik N vrste nanosi metal. Elektroni iz poluprovodnika prelaze u metal zbog difuzije, pa se u poluprovodniku obrazuje prostorno naelektrisanje u kojem se nalaze nekompenzovani pozitivni joni. Ovo prostorno naelektrisanje postoji praktično samo u poluprovodniku, pa je električno polje manje nego u normalnom PN-spoju. Elektroni mogu da prelaze iz poluprovodnika u metal, jer je energija elektrona u metalu manja, ali obrnuto ne mogu. Na ovaj način se dobije usmjerački spoj između poluprovodnika i metala, a takođe i priključak za anodu. Drugi kontakt se dobije tako što se naknadno obrazuje oblast sa velikom koncentracijom N+ primjesa, pa se dobije N+ oblast, koja je slična provodniku. Na N+ oblast se nanosi metal sa kojim se obrazuje neusmjerački kontakt, koji čini katodu diode.

Kod Šotki dioda nema prelaza šupljina iz P u N oblast, kao ni elektrona iz N u P oblast, pa ne postoji difuzna kapacitivnost spoja. Vrijeme uključivanja i isključivanja je veoma kratko i iznosi tipično 100 ps.

## Karakteristike

Prag provođenja Šotki diode je manji nego kod običnih silicijumskih dioda jer je potencijalna barijera manja. Prag provođenja može se mijenjati promjenom gustine primjesa u poluprovodniku. Što je veća koncentracija primjesa, niži je inverzni napon i niži je prag provođenja, skoro jednak nuli, ali je relativno velika i inverzna struja. Na primjer kod diode BAS40-03 firme Simens prag provođenja je oko 0,25 V, a inverzni napon je oko 40 V. Kod diode BAS70-03 iste firme prag provođenja je oko 0,4 V, a inverzni napon oko 70 V.

## Upotreba

Šotki diode se upotrebljavaju u veoma brzim prekidačkim kolima. Šotki diode sa velikom koncentracijom primjesa se koriste u oblasti mikrotalasa (10&nbsp;GHz). Postoji posebna vrsta usmjeračkih Šotki dioda za struju do nekoliko desetina ampera (na primjer BYS76 firme Simens za struju do 75 A), koje se upotrebljavaju u brzim usmjeračkim kolima ili kod impulsnih regulatora napona.

## Reference

## Vanjske veze
Zenerova dioda

**Zenerova dioda** je silicijumska poluprovodnička dioda, čiji je probojni napon u inverznom režimu rada značajno manji nego kod uobičajnih dioda zahvaljujući Zener efektu. Napon proboja diode pri inverznoj polarizaciju se često zove *zenerov napon*. Zener diode se koriste za stabilizaciju i ograničavanje napona.

Nazvana je po američkom naučniku Klarensu Zeneru. On je objasnio kako se kod poluprovodničkih dioda sa velikom koncentracijom nečistoća povećava provodnost u inverznom režimu rada usled tuneliranja elektrona iz valente u provodnu oblast. Ova pojava dominira u diodama sa inverznim naponom proboja do 5 volti. Za diode sa većim probojnim naponom dominira efekat lavine, pojava da električno polje ubrza elektrone toliko da udarom o atome iz valentne oblasti izbijaju nove elektrone u provodnu oblast, ali uobičajeno je da se i takve diode takođe nazivaju zener diodama, dok se naziv *[[probojna dioda]]* koristi samo za više napone.

Kod Zenerevog efekta temperaturni koeficijent je negativan, a kod lavinskog efekta je pozitivan, pa je ukupan temperaturni koeficijent najmanji za diode sa zener naponom od oko 5 volti, jer su tada oba efekta ujednačena.

## Reference
Fluorescentni indikator

**Fluorescentni zaslon** katodne cijevi je prozirna površina premazana fluorescentnim tvarima koje svijetle i stvaraju slike ovisno o tome koliko ih je elektrona pogodilo, a broj elektrona koji pada na pojedino mjesto na zaslonu u svakom trenutku ovisi o električnom naponu na upravljačkoj rešetki. Primjenjivao se u osciloskopima, radarima, televizijskim prijamnicima i elektroničkim računalima.

## Luminescentni zasloni
Kemijski spojevi koji se nanašaju na zaslone katodnih cijevi u radarima i osciloskopima jesu standardizirani i označeni slovom P. Takav je spoj Zn2SiO4∙Mn (oznaka P1) koji daje na zastoru zelenu emisiju. Često se upotrebljava i spoj ZnS∙Ag sa (Zn, Cd)S∙Cu (oznaka P7) kojim se postiže brzo gašenje modre emisije pogodne za fotografsko snimanje i polagano gašenje zelene emisije pogodne za vizuelno promatranje. Osobito je vizuelno promatranje prikladno pri sporom gibanju zrake, kao na radaru i osciloskopu. Za crno-bijele TV kineskope upotrebljavaju se modro i žuto emitirajući spojevi, kojih kombinacija daje emisiju u bijelom. Kombiniraju se ZnS∙Ag i ZnS∙CdS∙Ag. Za kolor kineskope upotrebljavaju se tri spoja, za modro, crveno i zeleno emitiranje. Primjer kombinacije jest:

:ZnS∙Ag + 7 ZnS∙3 CdS∙Ag + 3 ZnS∙7 CdS∙Ag

U elektrooptičkim cijevima za dobivanje slike također se upotrebljavaju luminescentni zasloni. Ako uređaj pretvara infracrvenu sliku u vidljivu, cijev se naziva pretvaračem slike. Pretvarači slike upotrebljavaju se za noćno gledanje. Primjenjuju se također u mikroskopiji predmeta koji bi se mogli oštetiti vidljivim zračenjem. Ako se želi pojačati svjetlina slike bez promjene spektralnog područja, upotrebljavaju se pojačala slike. Ona se mnogo upotrebljavaju u astronomiji.

Fosforescirajući spojevi primjenjuju se u elektroluminescentnim pločama koje mogu poslužiti kao široki svjetlosni izvori srednje jakosti. Spoj, obično cinkov sulfid ili selenid, raspršen je u prozirnom (transparentnom) mediju i položen između dviju vodljivih elektroda od kojih je barem jedna prozirna. Ako između elektroda postoji električni napon, fosforescentni spoj daje jednoliku luminescentnu površinu. Ploče se upotrebljavaju kao zaslon za prikazivanje alfanumeričkih informacija na električnim računalima. U pločama sastavljenim od guste mreže elektroda (na razmaku manjem od 1&nbsp;mm) pobuđuje se izboj u plazmi. Elektroni pobuđuju luminescenciju fluorescentne tvari na anodi. Te se ploče mogu upotrijebiti kao kineskop za televizore u boji. Tada na anodi mogu biti tvari: YVO∙Eu, Zn2SO4∙Mn i YVO4∙Pb za dobivanje crvene, zelene i modre boje.

Fosforescentni zasloni kao pojačala upotrebljavaju se u rendgenografiji, tako da se film obično ulaže između dva zaslona (takozvane folije).

## Reference
Fotodetektor

**Fotodetektori** ili **fotosenzori** su senzori svetlosti ili drugog elektromagnetnog zračenja.

Senzori svetlosti često se koriste za protivprovalne alarme i automatsku rasvetu, koja se uključuje u sumrak a isključuje u zoru.

## Princip rada

Fotodetektor je vrsta fotoelektričnog elementa u kojem svjetlost fotoelektričnim učinkom uzrokuje promjenu električnih svojstava. Neke vrste otpornika, dioda i tranzistora osetljive su na svetlost. Izlaz tih komponenata menja se u zavisnosti od promene svetlosti koja na njih pada. Tako se na primjer u fotootporniku i fotovodiču mijenja električni otpor, to jest vodljivost, u poluvodičkim fotodetektorima (fotoelement, fotodioda, fototiristor, fototranzistor) mijenjaju se električna svojstva toga elementa, a iz katode fotoćelije i fotomultiplikatora izbijaju se elektroni.

Otpornici i tranzistori se uklapaju u „jednačinu“ svetlosnih senzora na sledeći način:
* Otpornici zavisni od svetla nazivaju se i fotoćelije ili fotootpornici. Njihova otpornost se menja u zavisnosti od količine svetlosti koja pada na njih. Tipična fotoćelija je najosetljivija na vidljivu svetlost, posebno u zelenožutom delu spektra.
* Tranzistori i diode osetljive na svetlost nazivaju se fototranzistorima odnosno fotodiodama. Fototranzistori i fotodiode spolja izgledaju isto. Najčešće su osetljivi na infracrvenu svetlost, (u osnovi to je toplota) koja se ljudskim okom ne vidi.

## Primena

Fotodetektor se kao bitan dio ugrađuje u sklopove koji u prvome redu služe da bi promjenom, najčešće prekidom, svjetlosnoga snopa automatski dojavili neku informaciju ili promjenu postojećega stanja, pokrenuli ili zaustavili neki uređaj i slično (na primjer alarmni uređaji u čuvanim zgradama, bankama, muzejima, uređaji za rad pokretnih stuba, za otvaranje vratiju u većim javnim prostorima, te za vrlo precizno mjerenje vremena na sportskim natjecanjima).

Senzori svetlosti se takođe koriste za komunikaciju. Na primer, kada koristite daljinski upravljač televizora, fotodioda u daljincu šalje infracrvene signale fototranzistoru u televizoru.

## Izvori

## Povezano
* Elektronske komponente
* Fotodioda
* Senzori
Fundži

**Fundži** su jedna od etničkih grupa na jugoistoku  Sudana.

## Historija
Fundži nisu bili ni Arapi ni Muslimani, a njihova pradomovina nalazila se najvjerovatnije u gornjem toku Plavog Nila u pograničnim krajevima između Etiopije i 
Sudana. 
Za vladavine Amara Dunka osnovali su svoju prijestolnicu Sennar i tokom 16. vijeka  borili su se za kontrolu nad regijom Gezira sa arapskim plemenima koja su se naselila kod ušća Bijelog i Plavog Nila. Izgleda da su Fundži i njihov Sultanat utvrdili svoju nadmoć negdje 1607.-
08.

Istovremeno sa njihovom supremacijom u 16. vijeku, širio se i Islam, koji je prvo prihvatila njihova plemenska administracija, iako je zadržala mnoga tradicionalna vjerovanja.

Sredina 17. vijeka bio je zenit  Fundža, tad su zavladali i dijelom Kordofana. Vremenom je njihov sultanat sve više stagnirao i gubio teritorije.

Teritorij gdje danas žive Fundži, proteže se s obje strane Plavog Nila, sve do etiopske granice na jugu, a prema zapadu do Dinka na Bijelom Nilu. 
U doba kad su Fundži bili moćni, njihov teritorij obuhvaćao je dijelove Etiopije i krajeve zapadno od Bijelog Nila.

## Reference

## Vanjske veze
* ''Funj people''
Fotomultiplikator

**Fotomultiplikator** je vrlo osjetljivi detektor u području vidljivog, ultraljubičastog i bliskog infracrvenog zračenja. Električni signal koji nastaje na fotosjetljivom sloju pojačava se do 100 milijuna puta, što omogućava registriranje pojedinačnih fotona. Zahvaljujući svojim svojstvima još uvijek se koristi u fizici, astronomiji, medicini i filmskoj tehnici (telekino), iako je u nekim primjenama zamijenjen s poluvodičkim elementima kao što je lavinska fotodioda.

## Princip rada
Fotomultiplikator je elektronska cijev koja se sastoji od fotokatode, više dinoda i anode. Na fotokatodi se nalazi materijal niskog ionizacijskog potencijala iz kojeg elektromagnetsko zračenje koje pada na fotokatodu izbija elektrone. Nastali elektroni se usmjeravaju prema umnožaču elektrona koji radi na principu sekundarne emisije.

Umnožač se sastoji od više elektroda koje se zovu dinode, a priključene su na električni izvor tako da je svaka na većem pozitivnom naponu u odnosu na prethodnu. Elektroni se ubrzavaju u električnom polju i kad dođu do dinode imaju dovoljno energije da iz nje izbiju dodatne elektrone. Proces se nastavlja između sljedećih parova dinoda. Kad snop elektrona stigne do anode on sadrži veliki broj elektrona (više milijuna), pa se električni impuls koji naprave dolaskom na anodu može detektirati elektroničkim sklopom.
Pojasno propusni filtar

**Pojasno propusni filtar** (eng. band-pass filter), jedna od osnovnih vrsta električnog filtra. 

Gotovo svi elektronički uređaji danas imaju neku vrstu filtra te je svijet današnjice bez njih nezamisliv. 

Primjenjuje ga se u elektroničkim uređajima radi uklanjanja smetnja ili šumova. Uz njega, za uklanjanje se služimo  kvalitetnim uzemljenjem ili metalnim oklopom (Faradayev kavez), a kad želimo nadzirati područjem frekvencija koje želimo eliminirati i/ili propustiti, služimo se propusnim filtrima, koje ovisno o frekventnoj karakteristici dijelimo na: niskopropusni filtar (eng. low pass filter), visokopropusni filtar (eng. high pass filter), pojasno propusni filtar (eng. band pass filter), pojasno nepropusni filtar (eng. band reject filter) i uskopojasni (rezonantni) filtar (narrow band filter).

Pojasno propusni filtar pravimo kombinacijom niskopropusnog i visokopropusnog filtra. Ne može ga se sastaviti pukim spajanjem u seriju spoje RC i CR kruga, jer bi CR krug opteretio izlaz RC kruga te tako znatno promijenio ovisnost sveukupnog pojačanja o frekvenciji. Sljedilo između izlaza RC i ulaza CR kruga jedno je od rješenja. Odnosno, kaskadnim spajanjem dvaju filtara, visoko propusnog CR ili RL filtera i nisko propusnog RC ili LR filtra dobivamo pojasno propusni filtar. Spojimo li elemente RLC u seriju, također imamo pojasno propusni filter ali je taj filter drugog reda, zbog dvaju reaktivnih elemenata u svom dizajnu. 

Pojasno propusni filtar je prigušuje signale frekvencija i 0 dg i ωgg \infty, pri čemu je:
* ωdg  — donja granična frekvencija
* ωgg  — gornja granična frekvencija
Područjem prigušenja signala naziva se *nepropusno područje*. Između dviju graničnih frekvencija je spektar signala koji ovaj filter propušta i to područje naziva se propusno područje i označava se slovima BW (od eng. bandwidth). Što je manje propusno područje to je veća selektivnost pojasno propusnog filtera. Rezonantna frekvencija pojasno propusnog RLC filtera izračunava se iz: 

ωr = (ωdg * ωgg)-2

## Izvori
Varikap

**Varikap** (varijabilno kapacitivna) ili **varaktor** (varijabilno reaktantna) **dioda** je poluvodička dioda kod koje se iskorištava ovisnost kapaciteta PN-spoja o naponu.

Upotrebljava se u zapornom području, tj. kada je napon na katodi pozitivniji od napona na anodi, pa se kapacitet smanjuje povećanjem napona. Ova pojava postoji na svakom PN-spoju, međutim varikap dioda je izvedena tako da se postigne što veći raspon promjene kapaciteta, npr. do 10:1. Pri tome je obično širina osiromašenog sloja proporcionalna kvadratnom korijenu primijenjenog napona, pa je kapacitet obrnuto proporcionalan kvadratnom korijenu napona, iako se promjenom profila dopiranja mogu postići i drugačiji odnosi.

Glavna primjena je za ugađanje titrajnih krugova umjesto mehaničkih promjenljivih kondenzatora, a također i u naponski kontroliranim oscilatorima (VCO), za automatsku kontrolu, regulaciju i modulaciju frekvencije te u parametričkim pojačalima. Pri tome kontrolni napon može biti stalan ili sporo promjenjiv (ugađanje i regulacija), niske frekvencije (modulacija) ili visoke frekvencije (parametričko pojačalo).
Pretvarač obrta

**Rotacioni enkoder** ili **pretvarač obrta** je elektromehanički pretvarač koji pretvara obrt u analogni ili digitalni signal.

Rotacijski enkoder može biti apsolutni ili inkrementalni.

## Apsolutni pretvornik pomaka
Apsolutni pretvornici pomaka se nazivaju apsolutni zato što svaka pozicija ima svoj jedinstveni kod. Na izlazu apsolutni enkoderi daju binarni kod trenutne pozicije, na primjer 1010. Apsolutni enkoderi najčešće koriste binarni kód koji se sastoji od 4 znamenke. Za svaku znamenku je potrebna jedna traka (na primjer glava čitača može imati četiri otvora.

## Inkrementalni pretvornik pomaka
Inkrementalni optički pretvornici pomaka ili inkrementalni enkoderi se najčešće koriste na mjestima gdje se mehanički pokret treba pretvoriti u digitalni signal. Koriste se gdje se precizno treba odrediti brzina, udaljenost, pozicija ili smjer. Inkrementalni enkoder daje informaciju o pomaku relativno u odnosu na referentnu točku, a ukoliko nestane napajanja gubi se informacija o položaju u odnosu na referentnu točku, na primjer položaj koljenastog vratila u odnosu na gornju mrtvu točku kod motora s unutarnjim izgaranjem. Inkrementalni enkoder se sastoji od:
* maske,
* kotača (diska),
* osovine motora,
* fotoćelije (fototranzistora),
* svjetleće diode ili LED (engl. *Light Emitting Diode*).

Maska se sastoji od niza naizmjeničnih tamnih i svijetlih područja jednake duljine i jednakog broja. Tamno i svjetlo područje detektira se pomoću stacionarnih maski A i B razmaknutih za ¼ periode ponavljanja tamno-svijetlo. Izlazni signal je binarnog oblika, svijetlo područje daje "1", a tamno "0". Izlazni signali "A" i "B" su (nakon obrade) pravokutni signali fazno pomaknuti za 90°, takozvani kvadratni signal. Pomoću dva čitača pomaknuta za 90° moguće je odrediti smjer vrtnje. Signali "A" i "B" se koriste za inkrement ili dekrement brojila koje daje informaciju o trenutnoj poziciji. Signal "Z" se koristi za pokretanje brojila. Postavljanjem dviju fotoćelija na odgovarajuća mjesta dobije se kvadraturni signal.

## Digitalni pretvornici pomaka
Postoje dva osnovan tipa digitalnih enkodera:
* apsolutni,
* inkrementalni.
S obzirom na izvedbu mogu biti:
* kontaktni,
* magnetski,
* optički.
S obzirom na tip pomaka mogu biti
* ravni ili linearni,
* kutni ili rotacijski.

## Slike

## Reference

## Vanjske veze
Električni grijač

**Električni grijač** (električni grejač) je uređaj koji pretvara električnu u toplotnu energiju. Posebno je izrađen tako da se zagrijava do optimalne temperature za rad i prenosi toplotu na svoje okruženje.

Kao pretvarači energije, grijači imaju 100% iskoristivost, zato što se sva utrošena električna energija pretvara u toplotu.

Električni grijači dolaze u raznim oblicima i snagama da zadovolje razne potrebe. Oblici su razni: namotane spirale, spiralni cilindri, trake, ploče i drugi. Primjeri nekih električnih grijača su grijalica (grejalica), grijač sušača za kosu, grijaće ploče na pećima i drugi.

Grijači često koriste nikl-hrom (NiCr) žicu ili neku drugu pogodnu kao otporni element.

## Proračun
Proizvedena toplota se može jednostavno izračunati uz pomoć Omovog zakona za snagu, dakle:

P=U*I ili P=I^2*R ili P=U^2/R

Gdje je P snaga u W, U napon u V, i I struja u A.

Na primjer, ako nam je poznato da je otpor žice 100 Oma, a napon je 220 Volti, uzevši formulu:

P=U^2/R, dobijamo P=220^2/100 = 484 W. Naravno, sa zagrijavanjem žice raste njen otpor, pa je naš proračun tačan samo za male promjene temperature.

## Povezano
* Elektrotehničke komponente

## Literatura
* Robert N. Bateson, Introduction to Control System Technology, , Prentice Hall. , strane 344-346.

## Vanjske veze
Reostat

**Reostat** je promjenjivi otpornik sa dva priključka od kojih je jedan fiksni a drugi klizni. Obično se koristi za regulaciju jačine struje u nekom strujnom kolu, za razliku od potenciometra koji reguliše napon. Struja se reguliše pomjeranjem klizača reostata koji mijenja otpor između priključaka reostata. Po Omovom zakonu onda dolazi do promjene jačine struje u kolu.


Slika:Variable resistor as rheostat symbol GOST.svg|Simbol.
Slika:Soupak.jpg|Reostat u laboratoriji.


Zbog upotrebe za kontrolu struja je obično većih dimenzija, kako bi mogao da izvrši potrebnu disipaciju veće toplotne energije. Iz istog razloga otporni materijal je često u obliku žice, a ne otpornog filma.

Za manje snage potenciometar može da služi i kao reostat ako se srednji izvod (klizač potenciometra) spoji sa jednim od bočnih terminala.

Reostati mogu biti linearni, kod kojih se promjena otpora vrši linearno sa pomjeranjem klizača, i nelinearni, gdje je ova veza nelinearna (često logaritamska).

## Literatura
* -{Principles of Electric the Circuits, 7th edition, Thomas I. Floyd, Prentice Hall}-, , pp.&nbsp;41 do 43

## Povezano
* Otpornik
* Potenciometar
Površinski akustični val

**Površinski akustični val** (en. *surface acoustic wave*, skraćeno **SAW**) je akustični val koji putuje duž površine materijala koji pokazuje elastičnost, sa amplitudom koja obično eksponencijalno propada sa dubinom u materijal.

**SAW filtri** su komponente kod kojih se električni signal pretvara u akustički talas, da bi se nakon izvesnog vremena ponovo pretvorio u električni signal. Amplitudska karakteristika ovih elemenata je tipa filtra propusnika opsega učestanosti, pa se ovi elementi često nazivaju filtrima.

## Primena

RAT filtri se koriste u vojnim i uređajima široke potrošnje (TV, bežični i mobilni telefoni, alarmni sistemi), **[[Globalni pozicioni sistem|GPS]]** sistemi, digitalnoj kablovskoj televiziji, **[[Radar|radarskim sistemima]]**, **[[Satelitsko snimanje|satelitskim telekomunikacijama.]]**

Brzina prostiranja površinskih talasa je reda veličine 103  i oni spadaju u najsporije talase u čvrstim telima. Vrednost amplitude ovih talasa je reda nm, a talasna dužina je λ=1-100&nbsp;µm.

**PAT** filtri rade na frekvenciji od 10&nbsp;MHz-3&nbsp;GHz (11&nbsp;GHz).

Sva energija talasa (95%) je vezana za površinski sloj materijala debljine do jedne talasne dužine. Za izradu **PAT** filtara se koriste piezoelektrični materijali- obično kvarc (SiO2).

Kod piezoelektričnih **PAT** elemenata se primenjuje promenljivo električno polje da bi se proizveo mehanički talas koji se prostire kroz podlogu, a zatim ponovo prevodi u električni signal koji se registruje.
Datoteka:SAW device.png|saw filtar


### Princip rada
Tipičan **PAT** filtar sadrži jedan ili više pretvarača električne u mehaničku energiju i obrnuto. Pretvarači se izrađuju u vidu dva niza metalnih elektroda u obliku češlja čiji su zupci-elektrode međusobno uvučeni jedni u druge. Širina elektroda je reda nekoliko µm. Rastojanje između dve elektrode je konstantno i iznosi λ površinskog akustičnog talasa.
Datoteka:FILTR AFP.PNG|metalne elektrode u obliku češlja
Na pretvaraču se direktnom vezom ili preko **antene** formira električni signal.

Taj signal proizvodi mehanički talas u piezoelektričnoj podlozi, koji se od pretvarača prostire na obe strane, nailazi na niz metalnih traka i od njih se odbija. Ako ulazni električni signal sadrži napon sopstvene frekvencije iste kao i **PAT** element, na prostoru između pretvarača i metalnih traka (čine rezonator) se formira stojeći talas. Sopstvena frekvencija zavisi od geometrije pretvarača i brzine prostiranja. Brzina prostiranja zavisi od vrste **[[Pijezoelektrični efekt|piezoelektrične podloge]]**, načina izrade i ambijenta u kome se nalazi filtar.
Datoteka:Surface Acoustic Wave Sensor Interdigitated Transducer Diagram.png|princip rada saw filtra


## Reference

## Vanjske veze
* elementi sa površinskim akustičkim talasom**
* [https://www.etran.rs/common/archive/ETRAN_1955-2006/ET(R)AN_1955-2006/eTRAN/47.ETRAN.2003.3/ML%20Metrologija/Zivkovic.pdf PAT senzori] **
Amara Dunka

**Amara Dunka** bio je osnivač i prvi vladar Senarskog sultanata, koji je njime vladao od 1504. do 1533 / 1534.

Amara je uspio početkom 16. vijeka ujediniti sva plemena Fundža i osnovao prijestolnicu Sennar.

U narednim godinama ratovao je sa arapskim plemenima naseljenim kod ušća Bijelog i Plavog Nila, za kontrolu nad regijom Gezira.

## Reference

## Vanjske veze

* ''Amarah Dunqas''
Buhen

**Buhen** (starogrčki: Βοὥν / Bohón) je bio masivna utvrda smještena na zapadnoj obali Nila u Nubiji, nedaleko od današnje Vadi Halfe u Sudanu.

Utvrda je izgrađena za vladavine faraona iz Dvanaeste dinastije Senusreta I i Senusret III.
Obojica faraona si kasnije postali predmet kulta u hramu podignutom u utvrdi.

Utvrda je izgrađena južno od velikog rudarskog naselja Starog kraljevstva u kom se iskapao bakar i transportirao na sjever u Egipat.
Utvrda je zauzeta i razorena sredinom Novog kraljevstva, a izolirane zajednice nastavile su živjeti na tom terenu sve dok 1964. vode Naserovog jezera nisu potopile mjesto.

Prva iskapanja na tom lokalitu arheološkom lokalitetu obavila je ekipa sa Univerziteta u Pennsylvaniji 1909.-10 pod vodstvom Davida Randalla-MacIvera i Leonarda Woolleya.

UNESCO je u martu 1960. pokrenuo kampanju za spas nubijskih spomenika i njihovo premještanje od potapanja vodama Naserovog jezera.
Tako su i neki artefakti sa tog lokaliteta premješteni u muzeje.
## Reference

## Vanjske veze

* ''Buhen: An Egyptian fortress in Nubia''  
Buhen
Zlatno

**Zlatna boja** je žuto-narandžasta boja koja reprezentuje boju hemijskog elementa zlato.

## Povezano
* Spisak boja

## Vanjske veze
Srebrno

**Srebrna boja** predstavlja jednu od nijansi sive boje kojom se pokušava predstaviti boja, ali i odsjaj uglačanog metala tako da se koristi i termin ***metalik siva***. Jedna je od osnovnih VGA i veb (HTML) boja. Kada se koristi u heraldici, pod terminom srebrna boja se podrazumeva bela što se označava rečju *Argent*, a simbolički predstavlja mir i čestitost.

## Povezano
* Značenja boja u heraldici
* Spisak boja
Remilitarizacija Rajnlanda

**Remilitarizacija Rajnlanda** je pocela 7. marta 1936, kad su nemacke vojne jedinice usle na rajnlandm, suprotstavljajuci se Versajskom sporazumu.

Posle Prvog svetskog rata, Rajnland je bio pod okupacijom Trojne Antante . 1919. godine u Versajskom sporazumu, nemačkoj vojsci je zabranjeno da pristupi teritoriji zapadno od rajne i 50 kilometara istočno od nje. 1929. godine nemački ministar Gustav Stresemann je napravio sporazum sa saveznicima da njihove vojne snage napuste Rajnland. Poslednji vojnik napustio je Rajnland juna 1930.

Dolaskom Nacističkog rezima 1933., Nemačka je pocela da radi na remilitarizaciji Rajnlanda. 7 marta 1936., nemacki kancelar i diktator Adolf Hitler naredio je nemačkoj vojsci da maršira sa 3000 vojnika na Rajnlandu, sto je bilo proslavljeno po celoj Nemačkoj. Francuska i Britanska vlada, bez želje da vode rat, su odlučile da ne preduzimaju nikakve mere.

## Vanjske veze
* Map of Europe  showing political situation during Hitler's remilitarization of the Rhineland at omniatlas.com
Polipropilen

**Polipropilen** (PP) je makromolekularni produkt polimerizacije propilena. Dolazi u obliku bijelog praška ili granula i predstavlja tvrdi termoplastični polimer. Polipropilen ima višu temperaturu topljenja od polietilena, ali je manje otporan na niske temperature. Nerastvorljiv je u organskim rastvaračima na sobnoj temperaturi. Iznad 80&nbsp;°C se rastvara u aromatskim i hloriranim ugljikovodicima.

## Osobine
Osobine polipropilena zavise od uslova polimerizacije i prirode katalizatora te od stepena čistoće i koncentracije komponenata polimerizacije. Najbolje osobine ima izotaktički polipropilen dobiven pomoću Ziegler-Natta katalizatora. Aktivnost katalitičkog procesa se smanjuje u prisustvu kisika i vlage, te se proces izvodi u atmosferi azota.

## Upotreba
Polipropilen ima dobre mehaničke osobine te zbog toga ima široku primjenu. Od njega se proizvode cijevi, laboratorijsko posuđe, kontejneri, armature, kućišta, itd. Može se proizvoditi u obliku vlakna, koje služi za izradu vještačkih tkanina.

   CH3     H             CH3   H   CH3   H
     \    /               |    |    |    |
      C==C       ->    -- C -- C -- C -- C --
     /    \               |    |    |    | 
    H      H              H    H    H    H
                         
  propilen monomer      polipropilen polimer
For God and Country (Homicide: Life on the Street)

***For God and Country*** () je epizoda američke policijske TV-serije  **, premijerno prikazana 9. februara 1996. godine. Predstavlja neposredni nastavak *[[Charm City (Law & Order)|Charm City]]*, epizode TV-serije *[[Law & Order]]* sa kojom dijeli isti fiktivni univerzum. Radnja prikazuje kako detektivi njujorške policije  Lennie Briscoe i Reynaldo Curtis dolaze u Baltimore kako bi istražili napad otrovnim gasom u New Yorku i otkrivaju kako je povezan sa slučajem sličnog napada u Baltimoreu iza koga stoji bivši vojni specijalac i vijetnamski veteran koji nastoji izazvati rasni rat.

## Izvori

* Kalat, David P. (1998). Homicide: Life on the Street: The Unofficial Companion. Los Angeles, California: Renaissance Books. .
* Sherin, Ed. (2004). Homicide Life on the Street - Season 4 (episode "For God and Country"). [DVD]. A&E Home Video.